Oficiālais Vēstnesis L 129 , 27/05/1993 Lpp. 0025 - 0026

Speciālizdevums somu valodā: Nodaļa 6 Sējums 4 Lpp. 0056

Speciālizdevums zviedru valodā: Nodaļa 6 Sējums 4 Lpp. 0056



Komisijas lēmums (1993. gada 13. maijs), ar ko paredz nosacījumus, saskaņā ar kuriem līgumslēdzējiem subjektiem, kas izmanto ģeogrāfiskos apgabalus naftas, gāzes, ogļu vai citu cieto kurināmo meklēšanai vai ieguvei, jāinformē Komisija par to piešķirtajiem līgumiem (93/327/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 17. septembra Direktīvu 90/531/EEK par līgumu piešķiršanas procedūru subjektiem, kas darbojas ūdensapgādes, enerģētikas, transporta un telekomunikāciju jomās [1], un jo īpaši tās 3. panta 2. punkta b) apakšpunktu un 32. panta 4. un 7. punktu, ņemot vērā Valsts līgumu padomdevējas komitejas atzinumu, tā kā Direktīvas 90/531/EEK 3. panta 2. punkta b) apakšpunkts nosaka to, ka saskaņā ar tajā paredzētiem nosacījumiem līgumslēdzējiem subjektiem, kas izmanto ģeogrāfiskos apgabalus naftas, gāzes, ogļu vai citu cieto kurināmo meklēšanai vai ieguvei, jāinformē Komisija par to piešķirtajiem līgumiem; tā kā ar šo informāciju jādod iespēja Komisijai uzraudzīt Kopienas tiesību aktu piemērošanu un apkopot statistiskos pētījumus; tā kā pienākums informēt par katru piešķirto līgumu tomēr jāattiecina tikai uz līgumiem, kuru vērtība ir pietiekami liela, proti, visiem līgumiem, kuru vērtība pārsniedz 5 miljonus ECU; tā kā īsāka periodiska informācija varētu būt pietiekama attiecībā uz līgumiem, kuru vērtība ir starp ECU 400000 un 5 miljoniem, IR PIEŅĒMUSI ŠO LĒMUMU. 1. pants Dalībvalstis nodrošina to, ka līgumslēdzēji subjekti, kas veic vienu vai vairākas darbības, kuras minētas Direktīvas 90/531/EEK 3. panta 1. punktā, informē Komisiju par to piešķirtajiem līgumiem, kuru vērtība (noteikta saskaņā ar minētās direktīvas 12. pantu) pārsniedz 5 miljonus ECU, sniedzot visu šī lēmuma pielikumā norādīto informāciju 48 dienu laikā pēc attiecīgā līguma piešķiršanas. 2. pants Attiecībā uz līgumiem, kuru vērtība ir starp ECU 400000 un 5 miljoniem, 1. pantā minētie līgumslēdzēji subjekti veic šādas darbības: 1) par katru līgumu saglabā pielikuma 1. līdz 9. punktā norādīto informāciju vismaz četrus gadus pēc attiecīgā līguma piešķiršanas dienas; 2) sniedz Komisijai šo informāciju vai nu nekavējoties pēc tās lūguma, vai ne vēlāk kā 48 dienas pēc tā kalendāra ceturkšņa beigām, kad attiecīgais līgums ir piešķirts. 3. pants Šo lēmumu piemēro līgumiem, kuri piešķirti kopš 1993. gada 1. janvāra. 4. pants Šis lēmums ir adresēts dalībvalstīm. Briselē, 1993. gada 13. maijā Komisijas vārdā — Komisijas loceklis Raniero Vanni D'Archirafi [1] OV L 297, 29.10.1990., 1. lpp. -------------------------------------------------- PIELIKUMS Direktīvas 90/531/EEK 3. pants Informācija par katru piešķirto līgumu, kas jāsaglabā vai jāsniedz Komisijai — Informācija, ko nav paredzēts publicēt — 1. Līgumslēdzēja subjekta nosaukums un adrese. 2. Līguma veids (piegāde vai darbi; vajadzības gadījumā norādīt, ka tā ir vispārīga vienošanās). 3. Skaidri norādījumi par ražojumu, darbu vai sniegto pakalpojumu veidu (piemēram, izmantojot CPA) 4. Ja par līgumu ir ievietots sludinājums, tad kurā(-os) žurnālā(-os) vai avīzē(-s). Ja nav, tad izmantotā konkursa procedūra. 5. Saņemto piedāvājumu skaits. 6. Līguma piešķiršanas diena. 7. Veiksmīgā piegādātāja vai līgumslēdzēja nosaukums un adrese. 8. Līguma vērtība. 9. Līguma paredzamais darbības ilgums. 10. Līguma daļa, kas ir lielāka par 10 % no līguma, par kuru ir noslēgts apakšlīgums vai par kuru var noslēgt apakšlīgumu. 11. Ražojumu vai sniegto pakalpojumu izcelsmes valsts. 12. Galvenie piešķiršanas kritēriji, kas izraudzīti, lai noteiktu ekonomiski visizdevīgāko pieteikumu. 13. Vai līgums piešķirts pretendentam, kas ir iesniedzis sākotnējās specifikācijas variantu. --------------------------------------------------